### Resume

Better Energy har anmodet Kolding og Vejle kommuner om plangrundlaget for etablering af et solcelleanlæg mellem Ivan Olesen og [adresse], der i dag anvendes til landbrug. Projektområdet er på 344 ha, hvoraf 218 ha skal bruges til anlægget. Heraf ligger 89 ha i Vejle Kommune. De resterende arealer bruges til stier, stitunnel, hundeskov, fritlægning af vandløb og etablering af vådområder.

Vejle kommune har i høringsperioden fra 15. november 2022 til 10. januar 2023 modtaget seks bemærkninger. Bemærkningerne har givet anledning til at anbefale ændringer i lokalplanen.

### Sagsfremstilling

![](data:image/png;base64...)

Figur 1: Kort over hele projektområdet og lokalplanområdet i Vejle Kommune

Clavs Østergaard historik:

Der har været afholdt borgermøde efterår 2021.

Økonomiudvalget besluttede på mødet 16. maj 2022, pkt. nr. 104, at igangsætte udarbejdelse af lokalplan nr. 1363 og tillæg nr. 18 til [adresse] 2021-2033 samt miljøvurdering.

Tillægget og forslag til afgrænsning af miljøvurderingen har været i fordebat fra 23. maj 2022 til 8. juni 2022.

Byrådet besluttede på mødet 2. november 2022, pkt. nr. 186, at sende lokalplanen, tillægget og miljø- og miljøkonsekvensrapporten samt udkast til § 25-tilladelse i offentlig høring.

Lokalplanen, tillægget og miljø- og miljøkonsekvensrapporten har været i offentlig høring fra 15. november 2022 til 10. januar 2023.

Der har været afholdt borgermøde 6. december 2022.

Indsigelser/bemærkninger og ændringer:

Vejle og [adresse] har i alt modtaget 12 indsigelser/bemærkninger. Nogle indsigelser vedrører begge kommuner. Vejle Kommune har modtaget seks af disse indsigelser/bemærkninger til planerne og rapporten: Én fra bygherre, fire fra myndigheder og én fra to naboer.

Better Energy, dvs. bygherre, foreslår en række mindre justeringer af især de rekreative faciliteter. Dertil foreslås nogle præciseringer og rettelser af slåfejl.

Lea Frederiksen har ønsker om afskærmning af privatliv ved et bredere beplatningsbælte, ændring af stiforløb og flytning af fugletårn. De ønsker også etablering af en vildtremise.

Myndighederne har stillet opklarende spørgsmål, samt gjort opmærksom på, hvornår de skal kontaktes i byggeprocessen.

På baggrund af indsigelser/bemærkninger, anbefaler Teknik & Miljø at:

* Informationspunktet i det rekreative område tættest på [adresse] flyttes.
* Fugletårnet flyttes mod syd for at sikre nabohensynet.
* Der etableres et rekreativt område i forbindelse med stiforløbet ved [adresse].
* Der skabes en forbindelse mellem det østlige rekreative område og det overordnede stiforløb.
* Den tinglyste vejbyggelinje for [adresse] tillægges et højde- og passagetillæg.
* Der ved [adresse] 70, i forhold til udsynet, skal etableres yderligere beplantning på en del af strækningen.

Resumé af indsigelser/bemærkninger og Teknik & Miljøs bemærkninger hertil kan ses i det vedlagte bilag.

[adresse]Frafaldserklæring:

Lokalplanområdet forbliver i landzone, og en frafaldserklæring er derfor ikke nødvendig.

### Sagens videre forløb

Sagen skal behandles af Økonomiudvalget og Byrådet.

### Klima og resiliensvurdering

Vejle Kommune har vedtaget en klimaplan, der skal reducere udledningen af CO2-udledningen med 70% inden 2030. For at nå dertil, er der opstillet et mål om, at 65% af elforbruget skal være dækket af lokalt produceret vedvarende energi fra vindmøller og solceller.

Solcelleanlægget ved Ivan Olesen og [adresse] forventes at levere en strømproduktion på ca. 248.000 MWh/år svarende til strømforbruget for ca. 50.000 husstande. I Vejle Kommune forventes anlægget at kunne producere 101.000 MWh/år, hvilket svarer til 19% af det forventede elforbrug i 2030.

Den grønne elproduktion vil bidrage positivt til både kommunale og nationale mål for den grønne omstilling.

### Historik

Teknik- og Miljødirektøren indstiller, 7. marts 2023, pkt. 66:

at udvalget anbefaler over for byrådet, at lokalplan nr. 1363 og tillæg nr. 18 til [adresse] 2021-2033 vedtages endeligt med de af forvaltningen indstillede ændringer,

at indsigelserne ikke har givet anledning til at anbefale tilføjelser i miljø- og miljøkonsekvensrapporten og ændringer af § 25-tilladelsen, og

at den sammenfattende redegørelse af miljøvurderingen af planen godkendes,

at der gives § 25-tilladelse efter miljøvurderingsloven til projektet, og

at indsigerne orienteres om byrådets behandling af indsigelserne og om Teknik & Miljøs bemærkninger til indsigelserne.

Beslutning fra Teknisk Udvalg, 7. marts 2023, pkt. 66:

Anbefalet.

Beslutning fra Økonomiudvalget, 20. marts 2023, pkt. 73:

Anbefales.

### Beslutning

Godkendt.

Benjamin Sørensen og Odette Jessen stemte imod.